|  |  |  |
| --- | --- | --- |
| **bolygo3** | **7.** | **bolygo3** |
| Kopernikusz szeretne nektek segíteni a készülésben. Így körülnéz a könyvtár polcain, majd leveszi egy honfitársa, Bolesław Prus regényét és felolvas nektek egy részletet.„- Istenek! A ti oltalmatokba ajánlom szent hajlékotokat, amikor árulók, istenkáromlók törnek rá!A következő pillanatban, valahonnan a templom fölött, emberfölötti hang csattant fel:- Elfordítom arcomat ettől az átkozott néptől: boruljon sötétség a földre!És rettenetes dolog történt: míg a hang beszélt, a nap szemlátomást elvesztette fényét! És az utolsó szóra olyan sötét lett, mint éjszaka. Az égen felragyogtak a csillagok, a nap helyén fekete korong sötétlett, körülötte lánggyűrű... Mondhatatlan kiáltás szakadt fel százezer torokból; a kaput döngető emberek ledobták a gerendákat, a parasztok leborultak a földre...- Itt a halál és az ítélet napja! - sikoltotta egy kétségbeesett hang az utca végén.- Istenek!... Irgalom!... Szent férfiú, fordítsd el rólunk ezt a csapást! - jajveszékelt a tömeg.- Jaj a hadseregnek, amely teljesíti istentelen vezérei parancsát! - harsogott az a hatalmas hang a templomból.Feleletül már az egész nép arcra borulva terült el a földön, és a templom előtt álló két ezredben zavar támadt. A sorok megbomlottak, a katonák elhányták fegyvereiket, és ész nélkül rohantak a folyó felé. Egyesek futtukban, mint a vakok, nekimentek a sötétségben a falaknak; mások elbuktak, és társaik halálra gázolták őket a kövön. Néhány perc múlva a katonák zárt oszlopa helyén csak elhányt dárdák, csatabárdok hevertek szanaszét, az utcák torkolatánál pedig a holttestek, sebesültek halomban tornyosultak.Elvesztett csata még soha nem végződött ilyen vereséggel.- Istenek... istenek - jajgatott a nép -, könyörüljetek meg az ártatlanokon!- Ozirisz! - kiáltotta Herihor a teraszról. - Irgalmazz és mutasd meg arcodat boldogtalan népednek...- Még egyszer utoljára meghallgatom papjaim könyörgését, mert könyörületes vagyok! - felelte az emberfölötti hang a templomból.Abban a pillanatban a sötétség eloszlott, a nap visszanyerte régi ragyogását.Új kiáltás, új sírás, új imádság hullámzott végig a tömegen. Az emberek az örömtől meg-mámorosodva üdvözölték a feltámadt napot. Ismeretlenek egymás karjába borultak, néhányan belehaltak, a többiek pedig térden csúszva mentek a templomig, hogy megcsókolják áldott falait.A kapu fölött pedig ott állt Herihor, ég felé fordítva tekintetét, két pap meg a főpap szent karjait tartotta, amelyekkel elűzte a sötétséget, és megmentette népét a pusztulástól.”(Prus, Bolesław: A fáraó, Budapest, Európa, 1983, URL: http://mek.oszk.hu/02700/02718, Utolsó letöltés: 2012.01.16.)**a)** Vajon Kopernikusz ismerhette is az írót? Miért?**b)** Válaszolj Kopernikusz segítő kérdéseire!- Milyen kozmikus jelenség tanúi a szereplők?- A leírás alapján teljes vagy részleges a folyamat?- Milyen cselekményben akadályozza meg a szereplőket a jelenség?- Írd le saját szavaiddal legfeljebb öt mondatban, miként manipulálja a főpap az embereket! Mit használ fel, hogyan, stb.? |  |  |
| 63. |  |
| 64. |  |
| 65. |  |
| 66. |  |
| 67. |  |
| 68. |  |
| 69. |  |
| 70. |  |
| 71. |  |
| 72. |  |